hvor lang tid tager en rodbehandling?
der findes både akutte og planlagte rodbehandlinger.

hvis du har akut tandpine, vil tandlægen bedøve dig, åbne tanden og fjerne den øverste del af nerven ved at udføre en nødbehandling. formålet er, at du hurtigst muligt går fra en smertefuld til en smertefri tilstand.

denne behandlingsform tager ca. 20 min. derefter vil du få tilbudt en ny tid til selve rodbehandlingen, da den er langt mere tidskrævende.

en planlagt rodbehandling kan tage op til halvanden time. årsagen til dette er, at alle tandkanaler skal renses og desinficeres meget grundigt, inden tandlægen laver en bakterietæt rodfyldning. der er også stor forskel på, om det er en kindtand eller fortand, da en kindtand kan have helt op til fire kanaler, som skal renses og rodfyldes.

i de fleste tilfælde forløber en rodbehandling 100 % smertefrit, men du vil altid være i stand til at bede om mere bedøvelse, hvis du har brug for det.